《集何文起池园同何卜禧赵弼之二首 其二》
明代·林枝桥

历乱钱含菊，累垂金郁柑。傍松石选拙，移柽径饶南。

尽境还施塌，抛区也著龛。知君经济意，大略见林潭。

作者简介：林枝桥，字阳仲。新会人。明神宗万历四十四年（一六一六）进士。初授当涂令，征授礼部主事，改吏部，历员外郎、郎中。以忤魏忠贤，与李邦华、周宗建、周顺昌、李日宣同日夺职。崇祯初，诏复官。出为湖广参议，进福建副使，以事谪官。起贵州参政，进按察使。寻以忧归，卒于家。有《白鹤山房集》。清道光《新会县志》卷九有传。